laion/Wikipedia-Exotic huggingface dataset:
বহুব্রীহি (ধারাবাহিক নাটক)

বহুব্রীহি বাংলাদেশ টেলিভিশনে প্রচারিত অন্যতম জনপ্রিয় ধারাবাহিক নাটক। বহুব্রীহি অর্থ কোন কিছুর একাধিক মাত্রা এবং এখানে এর অর্থ জীবনের রহস্য। নাটকটি লিখেছেন বিখ্যাত লেখক, নাট্যকার, চিত্রনাট্যকার এবং চলচ্চিত্র নির্মাতা হুমায়ূন আহমেদ। নাটকটিতে সামাজিক ঘটনাগুলির প্রতীকী উপস্থাপনা করা হয়েছে। ধারাবাহিকটিতে অভিনয় করেন আবুল হায়াত, আসাদুজ্জামান নূর, আলী যাকের, আফজাল হোসেন, লুৎফুন নাহার লতা, লাকী ইনাম, আবুল খায়ের, আফজাল শরীফ প্রমুখ। ধারাবাহিকটি বিপুল দর্শক সমাদর লাভ করে, এবং হাসির ধারাবাহিক হিসাবে আজও জনপ্রিয়। নাটকটির প্রযোজক ছিলেন নওয়াজিশ আলি খান। এ নাটকের বিখ্যাত সংলাপগুলো হলো: তুই রাজাকার, আপনি হলেন গিয়ে বটবৃক্ষ, বহিষ্কার হও, ইত্যাদি। "তুই রাজাকার" স্লোগানটি এই ধারাবাহিক নাটকে সর্বপ্রথম ব্যবহার করা হয়। মূল চরিত্র জনাব সোবহান হলেন একজন ধনী অবসরপ্রাপ্ত, তিনি তার পরিবারের সঙ্গে ঢাকায় ধানমন্ডির "নিরিবিলি" নামের একটি ভবনে থাকেন। এই ব্যক্তির প্রধান বৈশিষ্ট্য হল তিনি সর্বদা তার চারপাশে সামাজিক এবং সাংস্কৃতিক সমস্যা খুঁজে জড়িত হতে চান, কিন্তু দুর্ভাগ্যবশত তার সমস্ত পরিকল্পনা শেষ পর্যন্ত ব্যর্থ হত, কারণ তার পাওয়া প্রায় প্রতিটি সমস্যার সাথে বাস্তবতার কোনও সম্পর্ক নেই। তিনি একটি বড় নোট বইয়ে সমস্যাগুলি লিখতে ভালবাসেন এবং তার স্ত্রী মিনু সবসময় এটি নিয়ে বিরক্ত ছিলেন। জনাব আনিস তার বাড়ির একজন ভাড়াটিয়া, যিনি বিপত্নীক, ও তার দুই সন্তান আছে। তিনি একটি জিনিসে ভালো, আর তা হল মানুষকে ভাল পরামর্শ দেওয়া। জনাব সোবহান যে সকল সমস্যা চিহ্নিত করতেন, তা সর্বদা জনাব আনিসের কাছে সমালোচিত হত। তবে একদিন জনাব সোবহান ১৯৭১ সালের বাংলাদেশের মুক্তিযুদ্ধের শহীদদের নাম নিয়ে কাজ করার ধারণা নিয়ে আসলে জনাব আনিস তার প্রশংসা করেন। নাটক প্রধান চরিত্রগুলি নিম্নরূপ: জনাব সোবহান চরিত্রে আবুল হায়াত জনাব সোবহানের স্ত্রী মিনু চরিত্রে আলেয়া ফেরদৌসি ফরিদ মামা চরিত্রে আলী যাকের মিলি চরিত্রে লুৎফুন নাহার লতা বিলু চরিত্রে নাহিদ জামান আনিস চরিত্রে আসাদুজ্জামান নূর কাদের চরিত্রে আফজাল শরীফ রহিমার মা চরিত্রে মাহমুদা খাতুন টগর চরিত্রে তোর্শা (তোরাশা) নিশা চরিত্রে রেহনুমা তারান্নুম এশা চরিত্রে লাকী ইনাম ডাক্তার চরিত্রে আফজাল হোসেন এমদাদ খোন্দকার চরিত্রে আবুল খায়ের করিম চরিত্রে নাজমুল হুদা বাচ্চু পুতুল চরিত্রে দীপা ইসলাম "বহুব্রীহি অধ্যায়"। দৈনিক সমকাল। ১৬ এপ্রিল ২০২০। ১৩ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০২১।  "One Off - In living and loving Occupational Hazards"। দ্য ডেইলি স্টার। ২০০৮-০৯-২৬। ২০১৭-১২-১৪ তারিখে মূল থেকে আর্কাইভ করা। সংগ্রহের তারিখ ২০১৭-১২-১৩।  ইন্টারনেট মুভি ডেটাবেজে বহুব্রীহি (ইংরেজি) উইকিউক্তিতে বহুব্রীহি সম্পর্কিত উক্তির সংকলন রয়েছে।
লাল সবুজ

লাল সবুজ শহীদুল ইসলাম খোকন রচিত ও পরিচালিত ২০০৫ সালের বাংলাদেশী থ্রিলারধর্মী নাট্য চলচ্চিত্র। চলচ্চিত্রটি প্রযোজনা করে ইমপ্রেস টেলিফিল্ম ও ল্যাবএইড কার্ডিয়াক হাসপাতাল। এতে শ্রেষ্ঠাংশে অভিনয় করেছেন মাহফুজ আহমেদ, সিমলা, সেলিম হায়দার, শামীমা ইসলাম তুষ্টি, ও সালাউদ্দিন লাভলু। মাহফুজ এই চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। মাহফুজ আহমেদ - তুহিন মাহমুদ সবুজ সিমলা - নীলা সেলিম হায়দার - সোহেল মাহমুদ লাল শামীমা ইসলাম তুষ্টি - সোনালী সালাউদ্দিন লাভলু - কামরান মির্জা / রাঙ্গা মামা প্রবীর মিত্র - লাল ও সবুজের বাবা খালেদা আক্তার কল্পনা - আয়েশা, লাল ও সবুজের মা সিরাজ হায়দার - ওসি নূর ইসলাম অলক মৈত্র - এমপি চ্যালেঞ্জার - সোহরাব হোসেন প্রাণ রায় - কিসমত জ্যাকি আলমগীর - নীলার মামা শিবা সানু - মাইঝ্যা ভাই ফকিরা চলচ্চিত্রটির সুর ও সঙ্গীতায়োজন এবং গীত রচনা করেছেন মিল্টন খন্দকার। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, সুবীর নন্দী, কুমার বিশ্বজিৎ, মনির খান, ও বেবী নাজনীন। সকল গানের গীতিকার মিল্টন খন্দকার; সকল গানের সুরকার মিল্টন খন্দকার। সারওয়াত, নাদিয়া (২৫ অক্টোবর ২০০৮)। "National Film Awards generate enthusiasm"। দ্য ডেইলি স্টার (ইংরেজি ভাষায়)। সংগ্রহের তারিখ ১৩ আগস্ট ২০২১।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)" (পিডিএফ)। এফডিসি। বাংলাদেশ চলচ্চিত্র উন্নয়ন কর্পোরেশন। পৃষ্ঠা ১৭।  চলচ্চিত্র প্রবেশদ্বার ইন্টারনেট মুভি ডেটাবেজে লাল সবুজ (ইংরেজি) বাংলা মুভি ডেটাবেজে লাল সবুজ
স্বপ্ন পূরণ

স্বপ্ন পূরণ শহীদুল ইসলাম খোকন পরিচালিত ২০০৮ সালের বাংলাদেশী নাট্য চলচ্চিত্র। এর কাহিনি লিখেছেন গীতালী হাসান, সংলাপ লিখেছেন যোশেফ শতাব্দী এবং চিত্রনাট্য লিখেছেন খোকন। চলচ্চিত্রটি প্রযোজনা ও পরিবেশনা করে ইমপ্রেস টেলিফিল্ম। এতে শ্রেষ্ঠাংশে অভিনয় করেছেন মৌসুমী, ফেরদৌস আহমেদ, শামস সুমন, সোহেল রানা ও শহীদুল আলম সাচ্চু। শামস সুমন এই চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। মৌসুমী - কুলসুম বিবি/রূপালী/শোভা ফেরদৌস আহমেদ - ফাহিম শামস সুমন - অ্যাডভোকেট তাহসিন আহমেদ, মানবাধিকার কর্মী সোহেল রানা - শফিকুর রহমান চৌধুরী শহীদুল আলম সাচ্চু - চেয়ারম্যান শামসুদ্দিন টগর - পরিচালক জামিলুর রহমান শাখা - রমিজ মিয়া, ট্রাক ড্রাইভার মঞ্জু শেখ শামীম রেহানা জলি অলকা সরকার অঞ্জলী সিন্থিয়া সুজাতা রাশেদা চৌধুরী - রূপালীর মা আমির সিরাজী - রূপালীর বাবা সিরাজ হায়দার সোহানুর রহমান সোহান সেলিম হায়দার - সেলিম/শিহাব চলচ্চিত্রটির গীত রচনা এবং সঙ্গীত পরিচালনা করেছেন মিল্টন খন্দকার। গানে কণ্ঠ দিয়েছেন মনির খান, রিজিয়া পারভীন, সোহেল ও দেবযানী। সকল গানের গীতিকার মিল্টন খন্দকার; সকল গানের সুরকার মিল্টন খন্দকার। "জাতীয় চলচ্চিত্র পুরস্কার ২০০৮ ঘোষণা"। দৈনিক প্রথম আলো। ১২ ফেব্রুয়ারি ২০১০। ২০২০-০৬-১৭ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০২১।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)" (পিডিএফ)। এফডিসি। বাংলাদেশ চলচ্চিত্র উন্নয়ন কর্পোরেশন।  চলচ্চিত্র প্রবেশদ্বার বাংলা মুভি ডেটাবেজে স্বপ্ন পূরণ
উমেশ চন্দ্র ব্যানার্জী

উমেশ চন্দ্র ব্যানার্জী (১৮ নভেম্বর  ১৯৩৭ – ৫ নভেম্বর  ২০১২) ছিলেন বাঙালি বিচারপতি যিনি ১৯৮৯ খ্রিস্টাব্দে  অন্ধ্রপ্রদেশের হায়দ্রাবাদ হাইকোর্টের প্রধান বিচারপতি হন এবং ভারতের সুপ্রিম কোর্টের বিচারপতি ছিলেন। উমেশচন্দ্র ব্যানার্জির জন্ম ১৯৩৭ খ্রিস্টাব্দের ১৮ নভেম্বর দক্ষিণ কলকাতায় হাজরা রোডের এমন এক পরিবারে যেখানে পুরুষানুক্রমে অনেক প্রতিষ্ঠিত আইনজীবী ও বিচারপতি হয়েছেন। পিতা নলীনচন্দ্র ব্যানার্জি ছিলেন ফৌজদারী ও সাংবিধানিক আইন বিশেষজ্ঞ ও মাতা বিমলা দেবী। উমেশচন্দ্র  কলকাতা বিশ্ববিদ্যালয়ের অধীনস্থ  স্কটিশ চার্চ কলেজ থেকে ১৯৬১ খ্রিস্টাব্দে স্নাতক হন। এর পর লন্ডন যান এবং ১৯৬৪ খ্রিস্টাব্দের ডিসেম্বরে লন্ডনের ইনার টেম্পল থেকে আইনের স্নাতক হন। উমেশচন্দ্র ১৯৬৫ খ্রিস্টাব্দে কলকাতা হাইকোর্টের ব্যারিস্টার হিসাবে কর্মজীবন শুরু করেন। ১৯৮৪ খ্রিস্টাব্দে তিনি কলকাতা হাইকোর্টের স্থায়ী বিচারপতি নিযুক্ত হন। ১৯৯৮ খ্রিস্টাব্দের ফেব্রুয়ারি তিনি অন্ধ্রপ্রদেশ হাইকোর্টের প্রধান বিচারপতি নিযুক্ত হন। ১৯৯৮ খ্রিস্টাব্দের ডিসেম্বরে তিনি ভারতের সুপ্রিম কোর্টের বিচারপতি হন এবং ২০০২ খ্রিস্টাব্দে অবসর গ্রহণ করেন। তিনি দক্ষিণ এশীয় আঞ্চলিক সহযোগিতা সংস্থার তথা সার্কের আইন ব্যবস্থার প্রতিষ্ঠাতা সদস্য ছিলেন এবং পরে সভাপতি হন। ২০০৫ খ্রিস্টাব্দে তিনি গুজরাতের গোধরায় সাবরমতী এক্সপ্রেসে ৫৯ জন হিন্দু তীর্থযাত্রীর মৃত্যুতে ভারত সরকার নিযুক্ত কমিটির সভাপতি হন। তিনি সিদ্ধান্তে উপনীত হন যে, অগ্নিকাণ্ড দুর্ঘটনাজনিত এবং এটি মুসলিম জনতা ঘটায়নি। কোর্টে এটা প্রমাণিত হয় এই রিপোর্টটি মিথ্যা ছিল। এর পরেও তিনি মিথ্যা মেনে নিতে অস্বীকার করেন। তিনি খড়গপুরের ইন্ডিয়ান ইনস্টিটিউট অফ টেকনোলজির রাজীব গান্ধী স্কুল অফ ইনটেলেকচুয়াল প্রপার্টি ল' র পরামর্শদাতা ও সহকারী অধ্যাপক ছিলেন। তিনি স্কটিশ চার্চ কলেজের কলকাতার ন্যাশনাল ল' স্কুল অফ ইন্ডিয়া ইউনিভার্সিটির, হায়দ্রাবাদের নালসার ইউনিভার্সিটি অব ল'র পরিচালন সমিতির সদস্য ছিলেন। এছাড়াও, তিনি নালসার ইউনিভার্সিটি অব ল'র তথা ন্যাশনাল একাডেমী অব লিগ্যাল স্টাডিজ অ্যান্ড রিসার্চ প্রতিষ্ঠাতা সভাপতি ছিলেন। পরে ২০০৬ খ্রিস্টাব্দে গুজরাত হাইকোর্ট গোধরা ট্রেন দুর্ঘটনায় উচ্চ ক্ষমতাসম্পন্ন বিচারপতি ইউ সি ব্যানার্জির প্যানেলটিকে "অসাংবিধানিক, বেআইনি ও অবৈধ" অভিহিত করে। এই কমিশনের গঠনে গোধরা কাণ্ডের শিকার নীলকান্ত ভাটিয়া নামক এক ব্যক্তি চ্যালেঞ্জ জানিয়ে উল্লেখ করেন যে, আগুন লাগার বিষয় নিয়ে যেহেতু ইতিমধ্যে এক কমিশন গঠন করা হয়েছে। আবেদনকারীর যুক্তিকে সমর্থন করে, বিচারপতি ডি এন প্যাটেলের দেওয়া আদেশে বলা হয়েছে: "রেলওয়ের এমন কোনও কমিটি নিয়োগের ক্ষমতা নেই কারণ, এটি ভারতীয় রেলওয়ে আইনের ধারাগুলির বিধান লঙ্ঘন হয়েছে।" "Chief Justice & Judges - SUPREME COURT OF INDIA"।  Some Alumni of Scottish Church College in 175th Year Commemoration Volume. Scottish Church College, April 2008. page 593 SAARC Law webpage ওয়েব্যাক মেশিনে আর্কাইভকৃত ২৮ জানুয়ারি ২০১৩ তারিখে "Justice (retired) Umesh C Banerjee passes away"। ৬ নভেম্বর ২০১২। সংগ্রহের তারিখ ৭ জুলাই ২০২০।  "Supreme Court Case Law"। ৮ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০২১।  "Banerjee's findings contrary to facts: Gujarat HC"। ১৩ অক্টো ২০০৬। সংগ্রহের তারিখ ৭ জুলাই ২০২০।
গোলাঘাট প্রকৌশল কলেজ

গোলাঘাট ইঞ্জিনিয়ারিং কলেজ ভারতের আসাম রাজ্যের গোলাঘাট জেলায় অবস্থিত আসামের ষষ্ঠ তম সরকারি প্রকৌশল কলেজ। কলেজটি ২০১৮ সালে আসাম সরকার প্রতিষ্ঠা করেছিল। ২০১২ সালের ১ই মার্চ আসামের তৎকালীন মুখ্যমন্ত্রী তরুণ গগৈ গোলাঘাট জেলার গোলাঘাট ইঞ্জিনিয়ারিং কলেজের ভিত্তিপ্রস্তর স্থাপন করেন, যা আসাম সরকার কর্তৃক আনুষ্ঠানিকভাবে প্রস্তাব করেছিল। কলেজটি ২০১৯ সালের ৫ই ফেব্রুয়ারি আসামের তৎকালীন মুখ্যমন্ত্রী সর্বানন্দ সোনোয়াল আনুষ্ঠানিকভাবে উদ্বোধন করেছিলেন। ২০১৮-১৯ শিক্ষাবর্ষ থেকে গোলাঘাট ইঞ্জিনিয়ারিং কলেজ বিটেক ডিগ্রি প্রদান শুরু করে। কলেজটি অল ইন্ডিয়া কাউন্সিল ফর টেকনিক্যাল এডুকেশন দ্বারা অনুমোদিত এবং আসাম বিজ্ঞান ও প্রযুক্তি বিশ্ববিদ্যালয়ের অধিভুক্ত। কলেজটিতে আসাম বিজ্ঞান ও প্রযুক্তি বিশ্ববিদ্যালয়ের অধিনে সিভিল ইঞ্জিনিয়ারিং, কেমিক্যাল ইঞ্জিনিয়ারিং এবং মেকানিক্যাল ইঞ্জিনিয়ারিংয়ে উপর চার বছরের বিটেক ডিগ্রি প্রদান করে। "Foundation stone"। সংগ্রহের তারিখ ১৯ জুন ২০১৮।  "Assam's Golaghat gets its 1st engineering college"। সংগ্রহের তারিখ ৮ ফেব্রুয়ারি ২০১৯।
বাদামি ভাল্লুক

বাদামী ভাল্লুক (ইংরেজি: Brown Bear) ইউরোপ ও এশিয়ার বিভিন্ন এলাকায় পাওয়া যায়। এই ভাল্লুকের রং বাদামী। ১.ইউরেশীয় বাদামি ভাল্লুক ২.কামচাটকা বাদামি ভাল্লুক ৩.পূর্ব সাইবেরিয়ান বাদামি ভাল্লুক ৪.গোবি মরুভূমির ভাল্লুক ৫.হিমালয়ের বাদামি ভাল্লুক ৬.উসুরি বাদামি ভাল্লুক ৭.মারসিকান বাদামি ভাল্লুক ৮.নীল ভাল্লুক ৯.কান্টাব্রিয়ান বাদামি ভাল্লুক ১০.সিরিয়ান বাদামি ভাল্লুক ১১.গ্রিজলি ভাল্লুক ১২.আলাস্কা পেনিনসুলা বাদামি ভাল্লুক ১৩.কোডিয়াক ভাল্লুক ১৪.ডল দ্বীপের ভাল্লুক ১৫.এবিসি দ্বীপের ভাল্লুক ১৬.স্টিকিন বাদামি ভাল্লুক ১৭.†আটলাস ভাল্লুক ১৮.†স্টেপ ভাল্লুক ১৯.†আঙগাভা ভাল্লুক ২০.†ক্যালিফোর্নিয়া গ্রিজলি ভাল্লুক ২১.†মেক্সিকান গ্রিজলি ভাল্লুক Brown Bear profile from National Geographic IFAW ওয়েব্যাক মেশিনে আর্কাইভকৃত ২১ মে ২০০৮ তারিখে Rebuilding the European Brown Bear Population Bear Hunting Altered Genetics More Than Ice Age Isolation Ancient Fossil Offers New Clues To Brown Bears Past
শ্লথ ভালুক

শ্লথ ভালুক বা কালো ভালুক (ইংরেজি: Sloth Bear), শ্লথ ভাল্লুক ভারতীয় উপমহাদেশের বিভিন্ন জায়গায় পাওয়া যায়। এই জীব কালো রংএর হয়। এই জীব মুলত নিশাচর। আইইউসিএন এদেরকে সংকটাপন্ন প্রজাতি হিসেবে বিবেচনা করে। বাংলাদেশে কালো ভাল্লুক মহাবিপন্ন প্রজাতি হিসেবে বিবেচিত হলেও সম্ভবত বাংলাদেশ থেকে বিলুপ্ত হয়ে গেছে। এবং বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। এই ভাল্লুক সর্বভুক। Garshelis, D.L., Ratnayeke S. & Chauhan, N.P.S. (2008). Melursus ursinus. 2008 IUCN Red List of Threatened Species. IUCN 2008. Retrieved on 26 January 2009.Listed as Vulnerable (VU A2cd+4cd, C1 v3.1) বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৭ জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৫৭-১৫৮। Field Trip Earth - Field Trip Earth is a conservation education website operated by the North Carolina Zoological Society. Sloth Bear at Animal Diversity Web
জালি অজগর

গোলবাহার বা জালি অজগর বা রেটিকুলেটেড পাইথন (বৈজ্ঞানিক নাম: Python reticulatus), (ইংরেজি: (Asiatic) reticulated python) দক্ষিণ পূর্ব এশিয়ার বিভিন্ন জঙ্গলে পাওয়া যায়। এই সাপ প্রায় ২৮ ফুট লম্বা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। প্রজাতিটি ভারতের জাতীয় সাপ। McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. আইএসবিএন ১-৮৯৩৭৭৭-০০-৬ (series). আইএসবিএন ১-৮৯৩৭৭৭-০১-৪ (volume). বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪৪। Python reticulatus at the TIGR Reptile Database Python reticulatus at Exotic-pets.eu. Accessed 12 September 2007. Reticulated python ওয়েব্যাক মেশিনে আর্কাইভকৃত ১৪ এপ্রিল ২০১৬ তারিখে at Answers.com. Accessed 12 September 2007. Reticulated python forum at Kingsnake.com. Accessed 12 September 2007. Reticulated python life history at Reticulatedpython.info .
কাতার স্টার্স লিগ

কাতার স্টার্স লিগ (আরবি: دوري نجوم قطر, ইংরেজি: Qatar Stars League; পৃষ্ঠপোষকজনিত কারণে কিউএনবি স্টার্স লিগ এবং সংক্ষেপে কিউএসএল হিসেবে পরিচিত) হচ্ছে কাতার ফুটবল লিগ পদ্ধতিতে শীর্ষ স্তরের ফুটবল লিগ। ১২টি দল নিয়ে লিগটি আয়োজিত হয়। এটি কাতারি দ্বিতীয় বিভাগের (কিউএসডি) সাথে উত্তরণ ও অবনমনের পদ্ধতিতে কাজ করে। কিউএসএলের মৌসুম সাধারণত সেপ্টেম্বর থেকে এপ্রিল পর্যন্ত চলে। ১৯৬৩ সালে এই লিগের প্রথম মৌসুম আয়োজন করা হয়েছিল, যদিও প্রথম আনুষ্ঠানিক মৌসুম শুরু হয় ১৯৭২ সালে। এই প্রতিযোগিতার সবচেয়ে বেশি শিরোপা জয়লাভ করেছে আল সাদ, যারা এপর্যন্ত ১৫ বার শিরোপা জয়লাভ করেছে। প্রতিটি মৌসুম শেষে পয়েন্ট তালিকার সবচেয়ে নিচের ক্লাবের দ্বিতীয় বিভাগে অবনমিত হয় এবং দ্বিতীয় বিভাগের শীর্ষ ক্লাব স্টার্স লিগে উন্নীত হয়। কাতার লিগ পদ্ধতিতে ৪টি ঘরোয়া কাপ আয়োজন করে, যেখানে এই ক্লাবগুলো অংশগ্রহণ করতে পারে: কাতার আমির কাপ প্রথম এবং দ্বিতীয় উভয় বিভাগের সকল দলের জন্য উন্মুক্ত, কাতার ক্রাউন প্রিন্স কাপ হলো মৌসুম-পরবর্তী প্রতিযোগিতা, যেখানে প্রথম বিভাগের শীর্ষ চার দল অংশগ্রহণ করে, শেখ জসিম কাপ হলো প্রথম বিভাগের নিয়মিত মৌসুমের একটি ভূমিকাস্বরূপ টুর্নামেন্ট এবং কাতার স্টার্স কাপ হলো রাউন্ড-রবিন লিগ পদ্ধতির একটি প্রতিযোগিতা, যা মৌসুমেরর মাঝামাঝি অনুষ্ঠিত হয়। এই লিগ শুরু হওয়ার পর এখন পর্যন্ত ৮টি ক্লাব লিগ শিরোপা জয়ের স্বাদ গ্রহণ করতে সক্ষম হয়েছে। ২০১২ সালে আলকাস স্পোর্টস ইংরেজি ভাষায় স্টার্স লিগ সম্প্রচারের করার জন্য একটি চুক্তি স্বাক্ষর করেছে। এছাড়াও বিইন স্পোর্টসও স্টার্স লিগ সম্প্রচারের স্বত্ত্ব ক্রয় করেছে। "QNB Stars League - Qatar Football Association"। Qatar Football Association। ৭ অক্টোবর ২০২০। সংগ্রহের তারিখ ২৫ আগস্ট ২০২১।  "Second Division League - Qatar Football Association"। Qatar Football Association। ১৪ অক্টোবর ২০২০। সংগ্রহের তারিখ ২৫ আগস্ট ২০২১।  দাপ্তরিক ওয়েবসাইট (আরবি) (ইংরেজি) ওয়ার্ল্ডফুটবলে কাতার স্টার্স লিগ (ইংরেজি) টুইটারে কাতার স্টার্স লিগ
আফ্রিকান রক পাইথন

আফ্রিকান রক পাইথন (ইংরেজি: African rock python), (বৈজ্ঞানিক নাম: Python sebae)আফ্রিকার পাহাড়ি এলাকায় এই সাপ পাওয়া যায়। এই সাপ প্রায় ২০ ফুট লম্বা হয়। McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. আইএসবিএন ১-৮৯৩৭৭৭-০০-৬ (series). আইএসবিএন ১-৮৯৩৭৭৭-০১-৪ (volume). Python sebae at the TIGR Reptile Database. সংগ্রহের তারিখ 12 September 2007।
সবুজ অ্যানাকোন্ডা

সবুজ অ্যানাকোন্ডা সাপ বিষহীন। দক্ষিণ আমেরিকার বিভিন্ন এলাকায় এই সাপ পাওয়া যায়। এই সাপ প্রায় ২৩ফুট পর্যন্ত বাড়তে পারে। দক্ষিণ আমেরিকা মহাদেশে বিশেষত আমাজন অরণ্যে এদের বাস। বিভিন্ন স্তন্যপায়ী যেমন হরিণ, ক্যাপিবারা, টাপির, কেইম্যান এদের প্রধান খাদ্য। এমনকি এরা জাগুয়ার পর্যন্ত শিকার করে। ছোট অ্যানাকন্ডা পাখি, মাছ, গিরগিটি, কচ্ছপ খেয়ে বেঁচে থাকে। এরা পৃথিবীর সবচেয়ে (জীবিত প্রজাতির মধ্যে) ভারি সাপ। এদের ওজন সর্বোচ্চ ২০০ কিলোগ্রাম হতে পারে। সাধারণত পূর্ণবয়স্ক সাপ এর ওজন ১০০ কেজির চেয়ে বেশি হয়। এরা সাধারণত ৪-৬ মিটার (১৩-২০ ফুট) লম্বা হয়। তবে ৯ মিটার (২৮ ফুট) লম্বা এনাকন্ডার কথাও শোনা গেছে। স্ত্রী সাপ পুরুষ দের তুলনায় লম্বা ও ভারি হয়। এরা নির্বিষ। এরা চমৎকার সাঁতারু। এরা পানিতে ডাঙার কাছে ওৎ পেতে থাকে। যখন শিকার আসে তখন এরা শিকার কে কামড়ে পেচিয়ে ধরে। শিকারের মৃত্যু না হওয়ার আগ পর্যন্ত, এরা শিকার কে ছাড়ে না। শ্বাসচাপ, শ্বাসকষ্ট ও অভ্যন্তরীণ রক্তক্ষরণ এর ফলে শিকার মারা যায়। স্ত্রী সাপ পুরুষ সাপ অপেক্ষা লম্বা ও ভারী হয়। McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. আইএসবিএন ১-৮৯৩৭৭৭-০০-৬ (series). আইএসবিএন ১-৮৯৩৭৭৭-০১-৪ (volume). Eunectes murinus (Green anaconda): Cannibalism at prodigy.net. Accessed 1 December 2008. Anacondas.org ওয়েব্যাক মেশিনে আর্কাইভকৃত ৩ মার্চ ২০১৬ তারিখে. Accessed 1 December 2008.
হোর্হে দানিয়েল আলভারেস

হোর্হে দানিয়েল আলভারেস রোদাস (স্পেনীয়: Jorge Álvarez; জন্ম: ২৮ জানুয়ারি ১৯৯৮; হোর্হে আলভারেস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব ওলিম্পিয়া এবং হন্ডুরাস জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন। ২০১৯ সালে, আলভারেস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি একই বছরে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৯ ম্যাচে ১টি গোল করেছেন। তিনি হন্ডুরাসের হয়ে ২০১৯ কনকাকাফ গোল্ড কাপে অংশগ্রহণ করেছেন। হোর্হে দানিয়েল আলভারেস রোদাস ১৯৯৮ সালের ২৮শে জানুয়ারি তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন। আলভারেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ৮।  "Seleccionador de Honduras convoca 22 jugadores para Juegos Olímpicos de Tokio" [হন্ডুরাসের কোচ টোকিও অলিম্পিকের জন্য ২২ জন খেলোয়াড় ঘোষণা করেছেন]। swissinfo.ch (স্পেনীয় ভাষায়)। সুইসইনফো। ২ জুলাই ২০২১। সংগ্রহের তারিখ ৭ জুলাই ২০২১।  সকারওয়েতে হোর্হে দানিয়েল আলভারেস (ইংরেজি) সকারবেসে হোর্হে দানিয়েল আলভারেস (ইংরেজি) ট্রান্সফারমার্কেটে হোর্হে দানিয়েল আলভারেস (ইংরেজি) ওয়ার্ল্ডফুটবল.নেটে হোর্হে দানিয়েল আলভারেস (ইংরেজি) ইএসপিএন এফসিতে হোর্হে দানিয়েল আলভারেস (ইংরেজি) ন্যাশনাল-ফুটবল-টিমস.কমে হোর্হে দানিয়েল আলভারেস (ইংরেজি)
ব্রাজিলের ভূগোল

ব্রাজিল দেশটি দক্ষিণ আমেরিকার প্রায় অর্ধেক দখল করে আছে এবং এটি আটলান্টিক মহাসাগরের তীরে অবস্থিত। ব্রাজিলের মোট আয়তন ৮৫,১৪,২১৫ কিমি২ (৩২,৮৭,৩৫৭ মা২), যার মধ্যে স্থলভাগের পরিমাণ ৮৪,৫৬,৫১০ কিমি২ (৩২,৬৫,০৮০ মা২) এবং জলভাগের পরিমাণ ৫৫,৪৫৫ কিমি২ (২১,৪১১ মা২)। ২,৯৯৪ মি (৯,৮২৩ ফু) দৈর্ঘ্য বিশিষ্ট পিকো ডা নেবলিনা ব্রাজিলের সর্বোচ্চ বিন্দু। ব্রাজিলের সীমানা রয়েছে আর্জেন্টিনা, বলিভিয়া, কলম্বিয়া, গায়ানা, প্যারাগুয়ে, পেরু, সুরিনাম, উরুগুয়ে, ভেনিজুয়েলা এবং ফ্রান্স (ফ্রান্সের দূরবর্তী অধিকৃত অঞ্চল ফ্রেঞ্চ গায়ানা) -এর সাথে। বেশিরভাগ স্থানের জলবায়ু ক্রান্তীয় গ্রীষ্মমণ্ডলীয় হলেও দক্ষিণে তুলনামূলকভাবে নাতিশীতোষ্ণ। বিশ্বের দ্বিতীয় দীর্ঘতম নদী আমাজন ব্রাজিলের বৃহত্তম নদী। ব্রজিলের নদনদীর তালিকা ব্রাজিল সরকারের ভাষ্য অনুযায়ী ব্রাজিলে মোট ১২টি প্রধান জল ব্যবস্থা অঞ্চল রয়েছে। এর মধ্যে সাতটি নদীর অববাহিকা এলাকা তাদের প্রধান নদীর নাম অনুসারে এবং অপর ৫টি হল বিভিন্ন নদনদীর অববাহিকার সম্মিলনে গঠিত যেখানে এককভাবে কোনো নদীর প্রভাব নেই। মূল নদীর নামে নামকরণকৃত ৭টি জল ব্যবস্থা অঞ্চল হলো: আমাজন প্যারাগুয়ে পারানা পারাইবা সাও ফ্রান্সিসকো টোকান্টিন্স উরুগুয়ে ৫টি উপকূলীয় জল ব্যবস্থা অঞ্চল যেগুলো ক্ষুদ্র ক্ষুদ্র আঞ্চলিক নদী অববাহিকার সমন্বয়ে গঠিত (উত্তর হতে দক্ষিণ দিকে): আটলান্টিকো নর্ডেস্টি ওসিডেন্টাল (পশ্চিমের উত্তর-পূর্ব আটলান্টিক) আটলান্টিকো নর্ডেস্টি ওরিয়েন্টাল (পূর্বের উত্তর-পূর্ব আটলান্টিক) আটলান্টিকো লেস্টি (পূর্ব আটলান্টিক) আটলান্টিকো সুডেস্টি (দক্ষিণ-পূর্ব আটলান্টিক) আটলান্টিকো সুল (দক্ষিণ আটলান্টিক)
শালিগ্রাম (দ্ব্যর্থতা নিরসন)

শালিগ্রাম বা শালিগ্রামা বা শালগ্রাম বলতে বোঝাতে পারে: শালিগ্রাম, নেপাল, নেপালের গ্রাম উন্নয়ন কমিটি শালিগ্রাম, হিন্দুধর্মের পবিত্র পাথর সালিগ্রাম, উড়ুপির শহর শালিগ্রাম, মহীশূর, মহীশূরের শহর শালিগ্রামাম, চেন্নাইয়ের আবাসিক এলাকা সালিগ রাম, রাধাসোমি বিশ্বাসের প্রতিষ্ঠাতা শালগ্রাম, বাংলাদেশের বগুড়া জেলার আদমদিঘী উপজেলার ঐতিহ্যবাহী গ্রাম এই দ্ব্যর্থতা নিরসন পাতাটিতে একই নামে থাকা ভৌগোলিক স্থানের তালিকা রয়েছে। আপনি যদি কোনো অভ্যন্তরীণ লিংকে ক্লিক করে এখানে এসে থাকেন, তাহলে আপনি চাইলে সেই লিংকটি পরিবর্তন করে উদ্দীষ্ট নিবন্ধে সরাসরি নির্দেশ দিতে পারেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ব্রেন্টফোর্ড ফুটবল ক্লাব

ব্রেন্টফোর্ড ফুটবল ক্লাব (ইংরেজি: Brentford F.C.; সাধারণত ব্রেন্টফোর্ড এফসি অথবা শুধুমাত্র ব্রেন্টফোর্ড নামে পরিচিত) হচ্ছে ব্রেন্টফোর্ড ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৮৯ সালের ১০ই অক্টোবর তারিখে ব্রেন্টফোর্ড ফুটবল ক্লাব নামে প্রতিষ্ঠিত হয়েছে। ১৭,২৫০ ধারণক্ষমতাবিশিষ্ট ব্রেন্টফোর্ড কমিউনিটি স্টেডিয়ামে দ্য বিস নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় টমাস ফ্রাঙ্ক এবং সভাপতির দায়িত্ব পালন করছেন ক্লিফ ক্রাউন। বর্তমানে ডেনীয় মধ্যমাঠের খেলোয়াড় ক্রিস্তিয়ান নরগর এই ক্লাবের অধিনায়কের দায়িত্ব পালন করছেন। ১ সেপ্টেম্বর ২০২১ পর্যন্ত হালনাগাদকৃত। টীকা: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। "The stadium"। Brentford Football Club New Stadium। ১৯ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  "ব্রেন্টফোর্ডের স্টেডিয়াম"। ট্রান্সফারমার্কেট (ইংরেজি ভাষায়)। সংগ্রহের তারিখ ১৪ আগস্ট ২০২১।  "ব্রেন্টফোর্ড"। ট্রান্সফারমার্কেট (ইংরেজি ভাষায়)। সংগ্রহের তারিখ ১৪ আগস্ট ২০২১।  "First Team"। Brentford F.C.। ২৭ জুন ২০২১ তারিখে মূল থেকে আর্কাইভ করা। সংগ্রহের তারিখ ২৯ মে ২০২১।  দাপ্তরিক ওয়েবসাইট (ইংরেজি)
চিতল হায়না

চিতল হায়না আফ্রিকার বিভিন্ন বনে পাওয়া যায়। এই হায়না লাস্যময় হায়না নামে পরিচিত। এই হায়না হায়নার হাসি বাগ্ধারার জন্ম দিয়েছে। এই হায়না দলবদ্ধ হয়ে থাকে। পৃথিবীতে ৪ ধরনের হায়না রয়েছে। চিত্রল হায়েনা, বাদামি হায়না, ডোরাকাটা হায়না, আয়ারডল্ফ। এদের মধ্যে হাসির মতো শব্দ করে চিত্রল হায়না। হায়না সামাজিক প্রাণী, এরা দলবদ্ধ হয়ে শিকার করে। একটা দলে ৮০-২০০ টি পর্যন্ত হায়না থাকে। হায়না মূলত নিজেদের মধ্যে যোগযোগ রক্ষা করতে হাসির মত শব্দ করে থাকে। শিকার ধরার ক্ষেত্রে, আসন্ন বিপদ থেকে সকলকে সতর্ক করতে। শত্রুকে ভয় দেখাতে, উত্তেজনায় কিংবা ভয় পেলে এরা শব্দ করে থাকে। যা হাসির মতো শোনালেও হাসি নয়। [৩] Honer, O., Holekamp, K.E. & Mills, G. (2008). Crocuta crocuta. 2008 IUCN Red List of Threatened Species. IUCN 2008. Retrieved on 22 March 2009. Database entry includes a brief justification of why this species is of least concern. Background from Hans Kruuk’s The Spotted Hyena: A Study of Predation and Social Behaviour The University of Chicago Press, Chicago 60637, 1972 ৩. ↑হিংস্রতম প্রাণি হায়নার হাসি রহস্য|অব্যয় মিডিয়া The IUCN Hyaenidae Specialist Group page on spotted hyena The spotted hyena from Aristotle to the Lion King: reputation is everything - In the Company of Animals, Social Research, Fall, 1995 by Stephen E. Glickman The Good, the Bad and the Hyena
দুর্গাদাস রায়চৌধুরী

দুর্গাদাস রায়চৌধুরী (১৯১৮ ― ২৭ সেপ্টেম্বর,১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ। দুর্গাদাস রায়চৌধুরী ব্রিটিশ শাসনামলে সেনাবিভাগের এক কর্মী ছিলেন। সহকর্মী মানকুমার বসু ঠাকুরের নেতৃত্বে জাতীয়তাবাদী আন্দোলনে যোগ দেন। এগিয়ে আসেন আরো দশজন বাঙালি তরুণ, যারা সকলেই পেশায় ছিলেন চতুর্থ মাদ্রাজ উপকূল রক্ষী বাহিনীর সেনা। তারা হলেন - কালীপদ আইচ, চিত্তরঞ্জন মুখোপাধ্যায়, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় ফণিভূষণ চক্রবর্তী আবদুল রহমান রবীন্দনাথ ঘোষ ও অনিলকুমার দে। এঁরা সকলে ব্রিটিশ বাহিনীর আনুগত্যের শিক্ষা ভুলে গিয়ে দেশের স্বাধীনতার স্বপ্ন পূরণে বিদ্রোহী হয়ে ওঠেন। ফোর্থ মাদ্রাজ কোস্টাল ডিফেন্স ব্যাটারি ধ্বংস করার ষড়যন্ত্রে অভিযুক্ত হলেন ১৯৪৩ খ্রিস্টাব্দের ১৮ ই এপ্রিল। কোর্ট মার্শালের বিচারে ১৯৪৩ খ্রিস্টাব্দের ৫ই আগস্ট দুর্গাদাসের অপর আট জনের মৃত্যুদণ্ড হয়। ১৯৪৪ খ্রিস্টাব্দের ২৭ শে সেপ্টেম্বর গোপনে মাদ্রাজ পেনিটেনশিয়রিতে নয় জনের ফাঁসি কার্যকর করে ব্রিটিশ শাসক। মৃত্যুর আগে তারা একে অপরকে আলিঙ্গন করে বন্দে মাতরম্‌ ধ্বনি দিয়ে মৃত্যু বরণ করেন। ফাঁসির কিছু দিন আগে দুর্গাদাস রায়চৌধুরী এক খোলা চিঠি লেখেন, যেখানে তিনি বলেছেন - "আমাদের কেন ফাঁসি হইতেছে তাহা জানিবার জন্য আপনারা আগ্রহান্বিত। ব্রিটিশ সম্রাটের বিরুদ্ধে বিদ্রোহ করাই ইহার কারণ।…আমরা বাঙালি সৈনিক। দেশের স্বাধীনতার আহ্বানে আমাদের নয়টি জীবনদীপ নির্বাপিত হইতে চলিয়াছে।” সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ২৯৪, আইএসবিএন ৯৭৮-৮১-৭৯৫৫-১৩৫-৬ "চিতাভস্ম কিনতে হুড়োহুড়ি"। সংগ্রহের তারিখ ২০২১-০৮-১৪।
ডোরাকাটা হায়না

ডোরাকাটা হায়না এশিয়া ও উত্তর আফ্রিকার বিভিন্ন বনে পাওয়া যায়। এই হায়েনা আর ইউরোপ মহাদেশে পাওয়া যায় না। এই হায়েনা নিশাচর ও মৃতভোজী। ভারতের ঝাড়খণ্ড, পশ্চিমবঙ্গ ও ওড়িশার সীমান্তবর্তী অঞ্চলে এটি "হুঁড়রা" নামেও পরিচিত। Arumugam, R., Wagner, A. & Mills, G. (2008). Hyaena hyaena. 2008 IUCN Red List of Threatened Species. IUCN 2008. Retrieved on 22 March 2009. Database entry includes a brief justification of why this species is of near threatened IUCN Hyaenidae Specialist Group Striped Hyena pages Striped hyena (Hyaena hyaena) - ARKive.org